‎ผลงานภาพยนตร์ชุดของ NETFLIX
‎ข้าคืออูเทร็ด บุตรแห่งอูเทร็ด
‎บริดาบอกข้าว่าน้องชายของข้าถูกฆ่าตาย
‎แร็กนาร์ตายแล้ว เขาไม่ได้ไปฉลองในวัลฮัลลา
‎แต่เขานอนอยู่ใต้กองหินริมทะเลสาบ แถวลอยดิส
‎เขาตายเพราะข้ายังคงต้องคำสาปของสเกด
‎เราทุกคนก็ต้องตาย
‎เป็นเพราะนาง
‎เพื่อช่วยเขาข้ามสะพานจากเฮลไปวัลฮัลลา
‎ข้าต้องกำจัดนางก่อน
‎การจะสู้กับกองทัพของเฮสเทน ท่านต้องมีกองทัพ
‎พ่อของข้าจะไปสมทบ ‎กับพวกเมอร์เซียที่เอเจลส์เบิร์ก
‎ข้าจึงเดินทางไปกับเอเทลเฟลด ‎เพื่อขอความช่วยเหลือจากกษัตริย์อัลเฟรด
‎คนหนึ่งพันคน แล้วข้าจะมอบบีเอ็มฟลีออตให้ท่าน
‎ข้าไม่ต้องการบีเอ็มฟลีออต
‎เมื่ออัลเฟรดปฏิเสธข้า โอรสของเขา ‎รัชทายาทเอ็ดเวิร์ด สัญญาจะพาทหารมาช่วย
‎กำหนดวันลงมือเลยและข้าจะไปที่นั่น
‎เจ้าจะได้กำลังพล
‎ด้วยคำมั่นนี้ ข้าจึงล่อลวงเฮสเทน ‎มายังสนามรบเพื่อเข้าสู่กับดักของเรา
‎เราเฝ้ารอกษัตริย์กับไพร่พลของเขา ‎ที่ซุ่มรออยู่ให้บุกจู่โจม
‎เราจะรอ
‎กองทัพของอัลเฟรดอยู่ไหน
‎พวกเขากำลังโดนเชือด
‎เราจะเฝ้าอยู่ตรงนี้
‎เราจะยืนดูพวกเขาตายไม่ได้ ข้าให้คำมั่นไปแล้ว
‎งั้นเจ้าจะทำยังไง เจ้าจะร้องคร่ำครวญ
‎หรือเจ้าจะตัดสินใจ
‎เจ้าจะทำยังไง
‎โชคชะตากำหนดทุกสิ่ง
‎ฝ่าบาท เรารอต่อไปไม่ได้แล้ว
‎ฝ่าบาท
‎ท่านพ่อ เรารอไม่ได้แล้ว รอไม่ได้
‎เพื่อเวสเซกซ์และเพื่อกษัตริย์
‎เพื่อกษัตริย์
‎บุก
‎เอ็ดเวิร์ด นั่นเอ็ดเวิร์ดกับกองทัพของเขา
‎ปักหลักสู้ ทุกคนจงปักหลักสู้
‎แด็กฟินน์ ทุกคนต้องปักหลักสู้
‎นั่นอัลเฟรด เขายังมีชีวิตอยู่
‎ปักหลักสู้
‎ทุกคนจงปักหลักสู้
‎ปักหลักสู้ๆ
‎นางคือตัวต้นเหตุ นายท่าน ลากตัวนางมา
‎ไม่
‎(สร้างจากนิยายของเบอร์นาร์ด คอร์นเวลล์)
‎(เดอะ ลาสต์ คิงดอม)
‎นายท่าน
‎ออสเฟิร์ธ
‎- ออสเฟิร์ธ ‎- เขายังไม่ตาย นายท่าน
‎ครั้งหน้าเราอาจโชคดีก็ได้
‎ท่านเห็นข้าสู้มั้ย นายท่าน
‎ข้าเห็น มันเป็นภาพที่น่าดูชม
‎- ข้าหวังว่าข้าคงไม่ได้ฆ่าใคร ‎- เจ้าทำให้คนโกรธเกรี้ยวไปเยอะเลยล่ะ
‎- ข้ารู้สึกหนาว ‎- ก็นี่มันฤดูหนาวไง เจ้าโง่
‎วันนี้เจ้าคือนักรบผู้กล้า ออสเฟิร์ธ
‎ข้าจะตายใช่มั้ย
‎- ข้าไม่กลัวความตาย ‎- ข้าไม่ให้เจ้าตาย
‎อย่าได้บังอาจตาย เจ้าพระหนุ่ม ‎ไม่งั้นข้าจะฆ่าเจ้าเอง
‎งั้นข้าจะพยายามไม่ตาย
‎เราจะกลับไปตำหนักของเอเทลเฟลด ‎เจ้าจะได้พักฟื้นอยู่ที่นั่น
‎ขอรับ นายท่าน
‎แล้วสเกดล่ะ
‎เฮสเทนจับตัวนางไป
‎งั้นก็ไม่มีอะไรเปลี่ยน เรายังคงต้องสาป
‎แค่ข้าคนเดียว
‎มันมีผลกับเราทุกคน นายท่าน
‎มันยังคงอยู่ต่อไป
‎(บีเอ็มฟลีออต)
‎(เบนฟลีต อาณาจักรอีสต์แองเกลีย)
‎ฝ่าบาท อูเทร็ดมาเข้าเฝ้าฯ ‎ตามรับสั่งของท่านแล้ว
‎ขอบใจ สเตียปา
‎การแก้แค้นของเจ้าคงจะรวมถึง ‎การชิงตัวผู้หยั่งรู้อนาคตชื่อสเกดนั่นคืนมาด้วย
‎นางคือเหตุผลที่เจ้ามาที่นี่
‎แต่ข้าต้องกลับมาที่ป้อมของท่านแทน ฝ่าบาท
‎นี่เป็นชัยชนะที่เด็ดขาด ข้าต้องขอบใจเจ้า
‎ข้ากลัวอยู่ว่าท่านจะไม่ร่วมรบ
‎ข้าอยากยื้อเวลาการบุกให้ช้ากว่านั้นเล็กน้อย
‎ไม่งั้นข้าคงได้เห็นชัยชนะโดยไม่มีเจ้า ‎และนี่คือสิ่งที่เจ้าควรได้รับ
‎แต่เอ็ดเวิร์ดคือผู้ออกคำสั่งบุก ‎มันต้องเป็นเอ็ดเวิร์ดเท่านั้น
‎เจ้าติดค้างคำขอบคุณเขา
‎เขาสู้อย่างกล้าหาญ
‎ถ้าข้าเป็นบิดาของเขา ข้าคงภูมิใจ
‎ครั้งที่ข้าคุยกับสเกด ‎นางทำนายว่าข้าจะอยู่ไม่ถึงฤดูร้อน
‎สเกดใช้ความกลัวของผู้อื่นเป็นอาวุธ ฝ่าบาท
‎ไม่ว่ายังไง ข้าก็รู้ว่ามันจริง
‎ข้ารู้ว่าร่างกายของข้าอ่อนแอลงทุกวัน
‎ในไม่กี่เดือนหรืออาจไม่กี่สัปดาห์ ‎ข้าจะจากไป และเอ็ดเวิร์ดจะได้เป็นกษัตริย์
‎- และเขาได้พิสูจน์ตัวเองแล้ว ‎- เขาแค่พิสูจน์ว่าเขากล้าหาญ
‎แต่เขายังถูกปั่นหัวได้ง่าย
‎เจ้าหลอกใช้เขาเพื่อสนองความต้องการของตน
‎ไม่จริง เขาแค่เห็นหนทาง ‎ที่จะทำให้ศัตรูอ่อนแอลง
‎การเคลื่อนทัพของเดนส์หยุดชะงัก ‎พวกเขาจะไม่จู่โจมในฤดูหนาวนี้
‎ท่านทำให้บุตรของตัวเองอยู่ในอันตราย ‎เพียงเพื่อกล่าวหาว่าข้าปั่นหัวเขา
‎จะด้วยเหตุผลใดก็ช่าง ‎ดูเหมือนเจ้าจะซื้อใจเอ็ดเวิร์ดได้
‎- เขายอมรักษาสัญญา ‎- ใช่
‎สิ่งเดียวที่ข้าจะขอคืออย่าลืมสิ่งที่เขาทำเพื่อเจ้า
‎ข้าไม่ลืมแน่ และข้าไม่มีวันลืมว่า ‎บิดาของเขาคือผู้ที่พรากทุกสิ่ง
‎ที่เคยเป็นของข้าไป
‎เจ้าจะไปที่ไหนก็ได้ ยกเว้นเวสเซกซ์ ‎เจ้าจะเลือกไปเบบเบนเบิร์กก็ได้
‎ขอแค่ให้มันอยู่ไกลหูไกลตาเช่นเคย
‎เหมือนเช่นอังกฤษ ฝ่าบาท
‎พวกเดนส์จะไม่ไปจากแนวชายฝั่งนี้
‎ไม่มีวัน
‎ข้าจะไปตำหนักเลดี้เอเทลเฟลด
‎ข้าเชื่อว่านางยังตกอยู่ในอันตราย
‎ฝ่าบาท
‎ไปตามคนุทมา เขาต้องเห็นสิ่งนี้
‎(ฮันสแตนเนสตุน)
‎(ฮันสแตนตัน อาณาจักรอีสต์แองเกลีย)
‎- เฮสเทนดูเหมือนคนจิตตก ‎- สภาพเขาน่าทุเรศ
‎เขาพาผู้หญิงของข้ามาด้วย
‎- ลอร์ดเฮสเทนเพื่อนยาก ‎- คนุท
‎หันไอ้จ้อนของท่านไปทางอื่น บลัดแฮร์
‎ผู้หญิงคนนี้เป็นของข้า รู้ไว้ซะ
‎- เกิดอะไรขึ้น ‎- ข้าสูญเสียทุกสิ่ง ก็อย่างที่ท่านเห็น
‎เจ้าเสียไพร่พลไปเกินครึ่ง
‎- กับแด็กฟินน์ ลูกน้องของข้า ‎- ยังไงกัน
‎อัลเฟรดยังไม่ตาย นั่นคือสาเหตุ ‎พวกมันนับพันบุกมายามดึก
‎- เขายังไม่ตายเหรอ ‎- อูเทร็ดก็อยู่กับเขา
‎- ใครว่าอัลเฟรดยังไม่ตาย ‎- ข้านี่ไง
‎ข้าเห็นเขาบนหลังม้า เขาแข็งแรงดี
‎- เหลวไหล มันเป็นไปไม่ได้ ‎- เขายังไม่ตาย
‎แต่คนของข้าตายไปครึ่งนึง
‎ถ้าอูเทร็ดอยู่กับอัลเฟรด ‎งั้นมันก็จบตั้งแต่ยังไม่เริ่ม
‎มันยังไม่จบๆ เรายังแข็งแกร่งเช่นเดิม
‎- เจ้าเจอสเกดได้ไง ‎- สเกดไม่สำคัญ
‎- เฮสเทนไว้ชีวิตอูเทร็ด ‎- หุบปากของเจ้าซะ
‎- นี่เรื่องจริง ‎- เราไม่สน
‎ทั้งที่เขาฆ่าอูเทร็ดกับเจ้าชายได้ไม่ยาก
‎แต่เขากลับต้องการตัวข้า
‎เขาใช้ไอ้จ้อนมากกว่าสมอง
‎- ท่านคิดว่ามันตลกงั้นเหรอ บลัดแฮร์ ‎- ข้าคิดถึงวาจาเราะร้ายของนาง
‎นางเป็นของข้า ข้าจะไม่ยอมเสียอะไรอีก
‎เราต้องรวมกองทัพกันเป็นหนึ่ง
‎เฮสเทน เจ้าไปพักซะ แล้วเราสามคนค่อยมา
‎ตัดสินใจว่าจะทำยังไงกันต่อที่สภาสงคราม
‎หมายถึงเราสี่คนเหรอ
‎เอเทลโวลด์ ถ้าท่านพูดอีกคำ ‎ข้าจะตัดหัวของท่านซะ
‎ได้เลย
‎ข้าจะหุบปากให้สนิท
‎(ซอลต์วิก)
‎(ดรอยท์วิช ตำหนักของเอเทลเฟลดที่เมอร์เซีย)
‎ท่านไม่อยากอาหารเหรอ
‎ข้าไม่อยากฉลองน่ะ
‎ท่านถืออะไรไว้ ค้อนของธอร์เหรอ
‎ใช่
‎จากแร็กนาร์ผู้กล้า
‎ข้าเคยเล่าให้ฟังเหรอ
‎ครั้งหรือสองครั้ง
‎ตอนนี้พวกเขาคงได้อยู่ด้วยกันแล้ว ‎พ่อกับลูกชาย ในวัลฮัลลา
‎นั่นคือสิ่งที่ท่านเชื่อไม่ใช่เหรอ
‎ข้าต้องไปหาเขา คนของข้าจะอยู่ที่นี่
‎อูเทร็ด ข้ารู้ว่าท่านต้องเสียสละอะไร ‎เพื่อมาช่วยข้า
‎ข้ารู้ว่าท่านสูญเสียไปเยอะแค่ไหน
‎ข้าเป็นคนเลือกเอง นายหญิง
‎ข้าอยากทำมันเอง
‎ข้าอยากให้ท่านคิดว่าเมอร์เซียคือบ้านของท่าน ‎ให้ท่านอยู่ที่นี่กับคนของท่าน
‎ข้ายกที่ดินให้ท่านได้
‎ขอบคุณ นายหญิง แต่อย่าพูดอะไรอีกเลย
‎นักโทษจะถูกนำตัวไปไหน
‎ไปที่ห้องโถงเพื่อกินอาหารตามคำสั่งของข้า
‎มาร่วมวงกับเราสิ เลดี้เอเทลเฟลด
‎อย่าปากดี แด็กฟินน์ ไม่งั้นข้าจะตัดลิ้นของเจ้า
‎ข้าไม่ชอบให้ศัตรูอยู่ในกำแพงเมืองของข้า
‎ข้าจะปล่อยให้ท่านอยู่ตามลำพัง
‎- ออสเฟิร์ธเป็นไงบ้าง ‎- หลับอยู่ เราเองก็ควรไปนอน
‎ไว้รอให้เขาหาย เราต้องรีบไปชิงตัวสเกด
‎อีกครั้ง
‎ถ้านางยังไม่เป็นอิสระ ท่านก็จะต้องสาป
‎สเกดอยู่กับพวกเดนส์ เราเข้าถึงนางไม่ได้
‎- เราจะไล่ตามนางจนตายไม่ได้ ‎- ยังไงเราก็ต้องตายอยู่ดี
‎- เจ้ามีอะไรจะพูดงั้นเหรอ ซิททริก ‎- เขาไม่มี
‎นอกจากเรื่องที่พวกเราตายกันไปเยอะแล้ว
‎เจ้าเป็นนักรบ ความตายเป็นสิ่งที่เลี่ยงไม่ได้
‎ข้าจะไปหาแร็กนาร์ ข้าต้องช่วยให้เขาไปสู่สุคติ
‎สิ่งเดียวที่ท่านจะพบ ‎ข้างหลุมศพของแร็กนาร์คือภูตผี
‎เจ้าต้องอารักขาเอเทลเฟลดแล้วค่อยไปนอนพัก
‎ทุกคนที่รับใช้อูเทร็ดจะพักไม่ได้ ‎จนกว่าจะได้ตัวสเกดคืนมา
‎ซิททริก เจ้าเมาและเพลียมากแล้ว
‎ใช่ ข้าเพลียกับการเดินทัพขึ้นเหนือลงใต้
‎กับการถูกตราหน้าว่าทรยศ ‎ต้องละทิ้งเมียของข้าเอง
‎- เพื่ออะไรกัน ‎- งั้นเจ้าก็ไปซะ ไอ้หนู
‎- อูเทร็ด ท่านแค่พลั้งปากใช่มั้ย ‎- ถ้าไม่ยินดีรับใช้ข้า งั้นก็ไปซะ
‎ข้าต่อสู้เพื่อท่าน
‎- เจ้าสู้เพราะเจ้าสนุกกับมัน ‎- ท่านจะทิ้งข้าง่ายๆ แบบนี้ไม่ได้
‎- จะอยู่หรือไปก็เชิญ ข้าไม่สน ‎- เขาไม่ได้ตั้งใจจะพูดแบบนั้น
‎เขาสนใจ เรามานั่งลงกันก่อน
‎จะอยู่หรือไป ซิททริก คยาร์ตันสัน ‎ขึ้นอยู่กับเจ้า เลือกมาเลย
‎ถ้าท่านอยากสะสางเรื่องนี้ ‎อูเทร็ดแห่งเบบเบนเบิร์ก งั้นก็เอาเลย
‎ไม่ ไม่มีการสะสางอะไรทั้งนั้น ‎ไม่มีการต่อสู้ ไปนอนซะ
‎ไปนอนสิ
‎ให้ตายสิ
‎พาพวกนักโทษกลับเข้าคอกซะ
‎ซิททริก
‎ข้าจะไปตอนรุ่งสาง แต่ข้าจะกลับมา
‎ถ้าเจ้ายังอยู่ที่นี่...
‎ข้าจะฆ่าเจ้าซะ
‎เพราะอะไร
‎เขาทำให้เราทุกคนต้องสาป
‎นางทำให้พวกเจ้าต้องสาป แล้วอูเทร็ดก็ยอม
‎หุบปากซะ
‎ทิ้งเขาไปซะ นี่คือโอกาสเดียวของเจ้า ‎เจ้าเป็นชาวเดนส์ตั้งแต่เกิดจนตาย
‎หุบปาก
‎เจ้าละทิ้งป้อมของเจ้าเอง ‎แล้วคนของเจ้าก็ละทิ้งเจ้า
‎- แค่บางส่วน ‎- เจ้าติดกับดักของอัลเฟรด
‎ก็ข้าได้ข่าวว่าอัลเฟรดตายแล้ว
‎จากคนส่งสารของท่าน
‎กับดักนั่นคงเป็นฝีมืออูเทร็ด
‎อัลเฟรดพากองทัพไปบีเอ็มฟลีออต
‎เพราะอูเทร็ดขอร้องเขา
‎อัลเฟรดใกล้จะตายแล้ว ‎แต่คนที่เราอยากให้ตายคืออูเทร็ด
‎เขาควรจะตายที่ดันโฮล์ม แต่แร็กนาร์อ่อนแอเกิน
‎ถ้าเราอยากได้เวสเซกซ์ ‎เราต้องกำจัดตัวนำโชคของมัน
‎อูเทร็ดแห่งเบบเบนเบิร์กต้องตาย
‎เหลือเวลาไม่มาก
‎ทัพเราอ่อนกำลังลง ‎การตายของแร็กนาร์เป็นลางร้าย
‎เวสเซกซ์ต้องรอไปก่อน
‎เอเทลโวลด์ ท่านต้องกลับไปวินเชสเตอร์
‎ข้ากลับไปไม่ได้ ข้าจะไม่กลับไป
‎- เพื่ออะไรกัน ‎- ท่านสัญญาจะมอบกองทัพแซกซันให้เรา
‎- มันได้เวลาแล้ว ‎- ต้องรอให้อัลเฟรดตายก่อน ใช่
‎เอเทลเร็ดแห่งเมอร์เซียพร้อมทรยศ ‎เหมือนหลายคนในเวสเซกซ์
‎แต่ถ้าข้าตาย ข้าคงช่วยท่านไม่ได้ ‎อัลเฟรดต้องฆ่าข้าแน่
‎- ท่านก็ขออภัยโทษสิ ‎- เขาจะไม่แยแสข้า
‎งั้นท่านก็อ้อนวอน
‎ท่านต้องหากองทัพแซกซันให้ข้า
‎ถ้าอูเทร็ดเข้าร่วมกับอัลเฟรดที่วินเชสเตอร์ ‎ท่านต้องฆ่าเขาซะ
‎- ข้าจะฆ่าเขาได้ไง ‎- เหมือนที่ท่านฆ่าแร็กนาร์ไง
‎นายท่าน...
‎เขาไม่กล้าหรอก
‎ลอร์ดคนุท ท่านต้องหัดระวังคำพูดของท่านบ้าง
‎เจ้าโง่นี่ฆ่าแร็กนาร์งั้นเหรอ
‎- คนุทแค่ล้อเจ้าเล่น ‎- ตอนที่เขาหลับ
‎เขาไม่ได้หลับ
‎ถ้าเขาไม่ตาย ข้าก็ต้องตาย ข้าไม่ใช่คนโง่
‎ห้ามให้เรื่องนี้รั่วไหลออกไป
‎- เจ้ารู้เห็นด้วยงั้นเหรอ ‎- ข้าไม่สนเรื่องการตายของเขาแล้ว
‎เจ้าอยากเป็นผู้นำ
‎แร็กนาร์ไม่ควรไว้ชีวิตอูเทร็ด
‎เขาไม่ควรปล่อยอูเทร็ดไปพร้อมกับผู้หญิงของท่าน
‎ซึ่งตอนนี้เป็นผู้หญิงของข้า
‎ใครจะปกครองคนของแร็กนาร์
‎คนของแร็กนาร์เป็นของบริดา ‎พวกเขาแค่รอให้นางกลับมา
‎เอเทลโวลด์ ท่านต้องไปพรุ่งนี้
‎ข้าจะเดินทางไปเวสเซกซ์เพื่อกลายเป็นซากศพ
‎และจากหลุมศพ ข้าจะนำกองทัพ ‎มาฆ่านักรบที่ยิ่งใหญ่ที่สุดในดินแดนนี้
‎รับเหล้าเอลมั้ย ท่านลอร์ด
‎เหมือนเดิม
‎และขอบใจที่เตือนว่าข้าคือลอร์ด ออฟฟา
‎ข้ารับใช้ผู้ภักดีของข้า
‎เจ้ากับข้าต้องออกเดินทาง
‎ข้าจะกลับไปวินเชสเตอร์
‎ส่วนเจ้าก็จะได้เลื่อนจากไพร่เป็นท่านลอร์ด
‎ข้าไม่เข้าใจ
‎แน่อยู่แล้ว ก็เจ้ามันโง่นี่
‎เหมือนที่ข้าเคยโง่มาตลอด
‎แต่เจ้าจงทำภารกิจต่อไปนี้ให้สำเร็จ
‎เจ้าจะได้รับรางวัลเป็นที่ดินกับตำแหน่ง ‎ท่านข้าหลวงใหญ่ออฟฟา
‎ข้าจะพาเจ้าออกไป ‎แต่เจ้าต้องพาข้าไปที่ค่ายของเจ้า
‎เจ้าไม่สวามิภักดิ์ต่ออูเทร็ดแล้วเหรอ
‎อูเทร็ดต้องสาปและเสียสติไปแล้ว
‎ชีวิตข้าขึ้นอยู่กับทวยเทพ ‎และนี่คือประสงค์ของพระองค์
‎เจ้าจะเอาด้วยมั้ย
‎ข้านึกแล้วว่าเจ้าต้องมา
‎เขาเรียกหาข้าในฝันของข้า
‎จากนิเฟลเฮม
‎เขาขอให้ข้าช่วยเขาข้ามจากเฮลไปวัลฮัลลา
‎ถ้าจะมีอะไรที่ข้าทำได้ มันก็คือเรื่องนั้นแหละ
‎เจ้ามาเพราะอยากได้รับการให้อภัย
‎เจ้าละทิ้งเขาไปถึงสามหน
‎เพราะโชคชะตา ไม่ใช่เพราะข้าเลือก
‎เจ้าทำอะไรน่ะ เดี๋ยวเราก็หนาวตายหรอก
‎นิเฟลเฮมหนาวกว่าที่นี่เยอะ
‎ถ้าแร็กนาร์ทรมาน เราก็ควรทรมาน
‎อย่าหวังจะได้อยู่สบายที่นี่
‎- ข้าจะเข้านอน ‎- โดยห่มขนสัตว์ไว้น่ะเหรอ
‎จงมอบความเข้มแข็งของเจ้า
‎จงมอบหัวใจและสติปัญญาของเจ้า
‎จงมอบความรักของเจ้าให้ข้า น้องพี่
‎เจ้าจะได้ความรักจากข้าเสมอ
‎เอ็ดเวิร์ด
‎วันนี้เจ้าดูสะอาดเอี่ยม ยกเว้นรอยเปื้อนตรงนี้
‎ท่านแม่ ไม่เอาน่า
‎- นางแหย่เจ้าเล่น ‎- พอเถอะ
‎ฝ่าบาท ข้าไม่ตั้งใจมารบกวน
‎แต่มีเรื่องที่ข้าคิดว่าเราควรหารือกัน
‎พูดเลย เอ็ดเวิร์ด กษัตริย์ทรงโปรดความซื่อสัตย์
‎ข้าไม่เสียใจในสิ่งที่ทำลงไป
‎ที่ข้าให้สัญญากับอูเทร็ด
‎ที่ข้ารักษาสัญญาและการศึกที่ตามมาพร้อมชัยชนะ
‎แต่ข้ารู้ว่าสิ่งที่ข้าทำมันล้ำเส้นหน้าที่ของข้า
‎ข้าถึงกับล้ำเส้นท่าน
‎ข้าควรได้รับโทษตามที่ท่านเห็นสมควร
‎ทั้งที่ข้าไม่อนุญาต ‎เจ้านำคนของข้าไปขึ้นกับคนทรยศ
‎เจ้านำกองทัพของข้าไปสู้ศึกที่ข้าไม่เห็นชอบด้วย
‎การกระทำของเจ้าไม่คู่ควรกับตำแหน่งรัชทายาท
‎แต่มันคู่ควรกับการเป็นกษัตริย์
‎เวสเซกซ์จะเป็นของเจ้าในอีกไม่ช้า
‎ตอนนี้มันยังแข็งแกร่ง แต่อังกฤษยังคงอ่อนแอ
‎อนาคตของมันจะมั่นคงได้ ‎ไม่ใช่แค่ด้วยการศึกและไพร่พล
‎แต่ด้วยความสามัคคี
‎เราอยากให้เจ้าพบกับเลดี้เอลเฟรด
‎มันถึงเวลาแล้ว
‎มันคือการจับคู่ที่จะทำให้ ‎เวสเซกซ์และบัลลังก์แข็งแกร่งขึ้น
‎บัลลังก์ของเจ้า
‎ข้าจะทำให้ดีที่สุด ฝ่าบาท
‎เพื่อเวสเซกซ์และเพื่อกษัตริย์ของข้า
‎เจ้ารู้จักพวกเขามั้ย
‎พวกนั้นน่าจะเป็นพวกเดนส์
‎- ก็ใช่ แต่เจ้ารู้จักพวกเขามั้ย ‎- ไม่
‎เราควรไปได้แล้ว ไว้เราค่อยกินทีหลัง
‎แล้วจะไปไหนล่ะ
‎ไปยังหมู่บ้านบนถนนที่นำไปสู่เลกาเชเอสเตอร์
‎ข้าไม่รู้ว่าเราจะช่วยแร็กนาร์ ‎หนีจากนิเฟลเฮมได้ไง
‎แต่ข้าจะไม่กลับสู่ชีวิตปกติของข้า ‎จนกว่าข้าจะได้ลอง
‎หมู่บ้านนี้มีอะไร
‎ผู้หยั่งรู้อนาคต
‎เจ้าจำสตอร์รีได้มั้ย
‎- สตอร์รีเป็นเดนมนุษย์ ‎- ใช่แล้ว
‎แต่เขาเคยเป็นผู้หยั่งรู้ของแอ็บบา
‎ผู้หยั่งรู้อนาคตของซอร์ดเดน
‎คนที่รู้วิธีติดต่อนักรบผู้หลงทางก็คือเขา
‎พวกเขาไปแล้ว
‎เราน่าจะไปถึงหมู่บ้านในสองวัน
‎ก็ไปสิ
‎ขืนยิงธนูอีก ข้าจะควักลูกตาของเจ้าแน่ ‎ข้ารู้ว่าใครส่งเจ้ามา
‎เจ้ารู้เหรอ
‎บอกคนุทว่าข้าจะกลับไปเมื่อข้าพร้อม
‎คนุทสั่งให้ฆ่าเพชฌฆาตเดนส์
‎เขามากับข้า
‎เขาอยู่ในการคุ้มกันของข้า
‎เราจะได้เหรียญเงินตามน้ำหนักหัวของเขา
‎หัวของข้าเล็กจะตาย
‎ออกมาซะ
‎อูเทร็ดจะต้องตายด้วยมือของข้า เมื่อข้าพร้อม
‎ทีนี้ก็ไปซะ ก่อนที่เจ้าจะโดนตัดไข่ของเจ้า
‎คนุทจะรู้ว่าท่านปกป้องเขา
‎บอกคนุทว่าข้าจะกลับไป ‎และเมื่อข้ากลับไป เขาจะได้คนของข้า
‎เขารู้ว่านั่นแปลว่าอะไร ไปได้แล้ว
‎ไปสิ
‎เจ้านี่ไม่เปลี่ยนเลยจริงๆ
‎ข้าไว้ชีวิตของเจ้าเพื่อแร็กนาร์
‎ข้าได้ยินว่าอูเทร็ดขี่ม้าขึ้นเหนือ ‎ไปที่หลุมศพของแร็กนาร์
‎ตามลำพังหรือเอาคนของเขาไปด้วย
‎ตามลำพัง
‎- คนของเขาอยู่กับเอเทลเฟลด ‎- ข้าเข้าใจแล้ว
‎เขาต้องการแนวทางจากพระเจ้า
‎ฝ่าบาท ต่อให้ข้าถือศีลจุ่มให้อูเทร็ดนับพันครั้ง
‎เขาก็ไม่มีทางได้พบพระเจ้า
‎ลูกชายของข้าต้องการเขา
‎ข้าเจ็บปวดยิ่งนักที่ต้องพูดเช่นนี้ ‎แต่มันเป็นความจริง
‎เอ็ดเวิร์ดต้องการอูเทร็ด
‎แต่เขาเป็นอาชญากร ‎เขาต้องเป็นไปจนกว่าข้าจะจากไป
‎- ท่านทรงมีประสงค์เช่นนั้นเหรอ ‎- ข้ามีประสงค์เช่นนั้น แต่บอกท่านได้แค่คนเดียว
‎จะให้มันเป็นพระบัญชาไม่ได้
‎แน่นอนว่าเมียของข้าต้องคัดค้าน ‎สายสัมพันธ์ระหว่างเอ็ดเวิร์ดกับอูเทร็ด
‎แต่เอ็ดเวิร์ดต้องตัดสินใจด้วยตัวเอง
‎โดยมีท่านคอยชี้แนะ บาทหลวงเบอ็อกคา
‎ขอรับ ฝ่าบาท
‎เจ้าคิดจะยกคนของเจ้าให้คนุทเหรอ
‎- พวกเขาเป็นคนของข้า ‎- เจ้าจะเป็นผู้หญิงของคนุทงั้นเหรอ
‎มันไม่ใช่เรื่องของเจ้า
‎เจ้าจะทำงั้นเหรอ
‎ข้าต้องอยู่รอด ผู้ชายจะทนติดตาม ‎ผู้หญิงไปได้ไม่นาน พวกเขาโง่เกิน
‎แต่คนุทเนี่ยนะ เขาเจ้าเล่ห์จะตาย
‎แล้วเจ้าจะให้ข้าทำยังไง
‎ยกคนของข้าให้เจ้างั้นเหรอ ‎เราจะบุกเบบเบนเบิร์กงั้นเหรอ
‎เพราะนั่นคือสิ่งที่เจ้าจะไม่ทำ ‎เพราะเจ้าเป็นแซ็กซัน
‎เขามันเจ้าเล่ห์
‎ข้าแค่พูดว่าเจ้าคู่ควรกับคนที่ดีกว่าคนุท
‎ถึงตาเจ้าไปอึแล้ว
‎ข้าไม่ปวดอึ
‎งั้นก็ไปตามหาเจ้างั่งสตอร์รีกัน
‎นี่เป็นครั้งที่สองที่เราออกตามหาสตอร์รี
‎ครั้งก่อนเจ้าไล่เขาไป เอาไม้แยงก้นของเขา
‎ข้าจำได้ ไม่มีวันลืม
‎ตอนนั้นเรายังเด็กมาก
‎ตอนนั้นเรายังเป็นเดนส์
‎- แข่งกันมั้ยว่าใครไปถึงเนินก่อน ‎- ทำไมล่ะ
‎ทำไมไม่แข่งล่ะ
‎ทำตัวเป็นเด็กๆ
‎- กลัวแพ้เหรอ ‎- เด็กไม่รู้จักโต
‎ข้านึกถึงกีเซล่าทุกเช้า ‎ที่ข้าตื่นขึ้นมาและทุกคืนก่อนข้านอน
‎ข้าเข้าใจ
‎ข้าควรเกลียดแร็กนาร์ที่นอนกับหญิงอื่น
‎แต่ข้าก็เกลียดไม่ลง
‎เจ้ารักเขา
‎มากกว่าที่เขารู้
‎พอนึกว่าเขาอยู่ในเฮล ข้าก็ทนไม่ได้
‎ข้าสาบานว่าข้าจะไม่ทิ้งเจ้าไป ‎จนกว่าเราจะหาทางช่วยเขาได้
‎ไม่ก็จนกว่าเจ้าจะฆ่าข้า
‎งั้นเราต้องรีบหาหนทาง
‎เพราะข้าได้ฆ่าเจ้าเร็วๆ นี้แน่
‎ข้าอภัยให้เจ้าไม่ได้ อูเทร็ด...
‎ที่ปฏิเสธเขา
‎- แค่ครั้งเดียว ‎- สามครั้ง
‎ครั้งเดียว
‎ข้าทำพลาดครั้งนึงที่ข้ายอมรับใช้อัลเฟรดหนึ่งปี
‎เจ้ามอบชีวิตให้เขา
‎ข้าให้สัตย์ปฏิญาณกับอัลเฟรดเป็นครั้งที่สอง ‎เพราะข้าไม่มีทางเลือก
‎คนเรามีทางเลือกเสมอ
‎หลังจบศึกที่เอธานดัน
‎เมื่อแร็กนาร์เป็นตัวประกันของอัลเฟรด ‎อัลเฟรดส่งเขาขึ้นเหนือ
‎เพื่อปลดปล่อยข้าให้เป็นอิสระ
‎ข้าก็อยู่ที่นั่นด้วย
‎แร็กนาร์ช่วยข้าไว้
‎แล้วเราก็ขี่ม้าไปช่วยกีเซล่า
‎ที่นั่นข้าฆ่านักบวชรูปหนึ่ง
‎ก็ดีแล้วนี่
‎และเพราะแร็กนาร์ไม่ห้ามปราม
‎เพราะข้าอยู่ภายใต้การดูแลของแร็กนาร์
‎อัลเฟรดจึงโทษแร็กนาร์
‎เขาจะให้แร็กนาร์ขึ้นศาลแล้วประหาร
‎ข้าต้องเลือกว่าจะสาบานตนครั้งที่สองกับอัลเฟรด
‎เพื่อแลกกับชีวิตน้องชายของข้า
‎เจ้าไม่ได้บอกแร็กนาร์
‎จากแร็กนาร์
‎และจากข้า
‎ข้ารักเจ้ามาตลอด
‎นิ่งซะนะ
‎ไม่ได้รักแบบเมีย
‎ไม่ใช่แบบเมียแล้ว
‎แต่เจ้าจะเป็นครึ่งหนึ่งในชีวิตของข้าเสมอ
‎เจ้าจะพูดว่า ‎"และเป็นความบ้าทั้งหมดของเจ้า" สินะ
‎นั่นมันก็จริง
‎ที่นี่เหรอ เราจะเจอสตอร์รีที่นี่เหรอ
‎(ซัลฟอร์ด อาณาจักรนอร์ทัมเบรีย)
‎ข้าเห็นเขา
‎เทพเจ้าอยู่ข้างเรา
‎แล้วนี่ได้มาจากเมียของเจ้าเหรอ
‎มีอะไร
‎มันแย่มาก
‎เหล้าเอลเหรอ
‎เมียของเจ้า นางจะมีลูกหลายคน ‎แต่จะไม่มีคนใดได้ลืมตาดูโลก
‎ข้าเสียใจด้วย บางครั้งเทพเจ้าก็ใจร้าย
‎ท่านน่าจะทำอะไรได้บ้างสิ
‎ข้าแนะนำให้เจ้าหาเมียใหม่
‎ข้าเกลียดเขา
‎เราต้องการเขา
‎แน่จริงก็เข้ามา
‎ข้าใช้มีดเก่ง
‎สตอร์รี เจ้ามีไก่ มีแพะและมีกลิ่นเหม็นๆ
‎ก็แค่นั้น
‎อูเทร็ด แร็กนาร์สัน
‎ส่วนเจ้า ข้าก็รู้จักเจ้า
‎อ๋อ ข้าจำได้แล้ว
‎- เราต้องการความรู้ของเจ้า ‎- แลกกับชีวิตของเจ้า
‎นางฉีกหน้าข้า
‎เจ้าฉีกหน้าข้าด้วยกิ่งไม้นั่น
‎- ข้าเลือดออกตั้งหลายวัน ‎- สตอร์รี
‎- เราจะจ่ายให้ ‎- เราจะไม่จ่าย
‎เราไม่ได้คิดร้ายกับเจ้าและเราจะจ่ายให้
‎ห้ามนางเข้าใกล้ก้นของข้า เจ้าเข้าใจมั้ย
‎เจ้าสาบานสิ
‎นางจะไม่เข้าใกล้ก้นของเจ้า
‎ข้าชอบแร็กนาร์คนลูก ‎กับพ่อของเขา แร็กนาร์ผู้กล้า
‎การที่เขาต้องหลงทางในนิเฟลเฮมอันหนาวเย็น
‎นักรบตัวจริงไม่ควรพบชะตากรรมเช่นนี้
‎- งั้นเจ้าจะช่วยเราใช่มั้ย ‎- ข้าก็อยากช่วย
‎แต่นั่นหมายถึงการเดินไปกับเทพเจ้า
‎เพื่อขอทางแก้ครั้งแล้วครั้งเล่า
‎- แต่ละครั้งต้องมีสิ่งตอบแทน ‎- เราไม่ได้มาให้เจ้าปล้น
‎ไม่ เจ้ามาที่นี่เพื่อช่วยแร็กนาร์คนลูก
‎จริงมั้ย
‎เจ้าต้องให้คำตอบเราคืนนี้ ไม่งั้นคืนนี้เจ้าตายแน่
‎นางมีสิทธิ์พูดแบบนั้นกับข้าเหรอ
‎ช่วยเรา แล้วเจ้าจะได้ค่าตอบแทน ‎แต่มันต้องเป็นคืนนี้
‎งั้นข้าขอไปเตรียมตัวก่อน นับว่าเจ้าโชคดีมาก
‎ข้ามีทุกสิ่งที่ข้าต้องการ ‎และแร็กนาร์คนลูกจะได้ความโชคดีนั้นไป
‎เราต้องฆ่าไก่หนึ่งตัว
‎แต่ไม่ใช่เจ้าตัวเล็กนั่น นางมีชื่อ
‎แล้วนางชื่ออะไร
‎ข้าไม่แปลกใจเลยถ้าเขาจะอึ๊บไก่
‎สตอร์รี
‎อูเทร็ด
‎เขาไปแล้ว
‎ข้าสาบานว่าข้าไม่คิดจะหนี ‎มันแค่เป็นความเคยชิน
‎คำสาปของข้า
‎ดูเหมือนมันจะได้ผล
‎ใช่แล้ว
‎มันทำให้ข้าเสียครอบครัวและสามีของข้าไป
‎ข้าชดใช้ให้เจ้าได้นะ ‎ข้าช่วยเจ้าติดต่อแร็กนาร์ได้
‎ข้าชอบเขา
‎อย่าฆ่าข้าเลย
‎อย่าให้นางฆ่าข้า
‎ข้ารู้ว่านางอยากทำ
‎- เขาว่าเขาช่วยเราได้ ‎- ข้าได้ยินแล้ว
‎เจ้าคงนึกว่าข้ากลัวตาย
‎ข้าเปล่าเลย
‎ข้าว่ามีบางครั้งที่ข้ายินดีต้อนรับมันด้วยซ้ำ
‎ใกล้จะเสร็จแล้ว
‎เจ้าใช้อะไรบ้าง
‎ข้านึกว่าการเดินไปกับเทพเจ้าต้องใช้เห็ด
‎อ๋อ แน่นอน เห็ดเป็นสิ่งสำคัญ
‎แต่นี่เป็นส่วนผสมเพื่ออย่างอื่น
‎อะไร
‎นี่จะช่วยให้ข้าอึได้
‎เจ้าล้อเล่นกับเราเหรอ
‎ไม่ใช่
‎หรืออาจใช่ก็ได้
‎และนี่อาจเป็นยาพิษที่ช่วยให้ข้าจบชีวิต
‎ข้าล้อเจ้าเล่นน่ะ
‎แต่มันช่วยให้ข้าอึได้จริงๆ
‎เจ้าต้องบอกเราว่าจะช่วยแร็กนาร์ได้ไง ‎ไม่งั้นข้าจะเชือดเจ้าจากไข่ไปถึงกระเดือก
‎- ข้ารู้ว่าจะช่วยเขาได้ไง ‎- งั้นก็พูดมาสิ
‎พูดออกมาเลย
‎ได้สิ
‎เทพีเฮล...
‎จะยอมคืนวิญญาณของน้องชายของเจ้าให้
‎แต่ต้องแลกกับอีกวิญญาณ
‎เจ้าต้องฆ่าคนที่ฆ่าแร็กนาร์
‎คนที่ปฏิเสธเขา
‎เจ้าต้องชโลมดาบให้ชุ่มด้วยเลือดของแร็กนาร์
‎แล้วเจ้าต้องใช้ดาบนั่นฆ่าคนที่ส่งเขาไปเฮล
‎มีเพียงวิธีนั้น ‎เขาถึงจะเข้าสู่ท้องพระโรงแห่งวัลฮัลลาได้
‎แร็กนาร์ตายแล้ว
‎เลือดของเขาเป็นสีดำ มันแทบจะเป็นเถ้าธุลี
‎มีเลือดของเขาอยู่ในตัวผู้อื่นมั้ย
‎ทูรา
‎ใครคือทูรา
‎น้องสาวของแร็กนาร์ น้องสาวแท้ๆ
‎งั้นเจ้าก็ใช้ได้
‎ทีนี้จ่ายเงินมาให้ข้าแล้วเลิกยุ่งกับข้า
‎ขอบใจ
‎ข้ามีอีกเรื่องจะถาม
‎ข้าจะจ่ายให้
‎ถามมาสิ
‎เจ้าจะล้างคำสาปได้ยังไง
‎ข้านึกแล้วเชียว
‎ข้าเห็นเงามืดบนไหล่ของเจ้า
‎นี่ของเจ้า
‎เจ้ามีอะไรให้ข้ามั้ย อูเทร็ด
‎- บริดา อย่า ‎- ใช่แล้ว เชื่อข้าสิ
‎อย่าแตะต้องเขาๆ
‎เชื่อข้าสิ อยู่เฉยๆ
‎อย่ายุ่ง
‎บริดา
‎ข้าทำสิ่งที่ต้องทำเพื่อทำลายคำสาป
‎เจ้าต้องฆ่าหมอผีผู้นั้น ‎โดยไม่ทำให้ผิวของเขาฉีกขาด
‎และไม่ให้มีเลือดแม้แต่หยดเดียว ‎และเจ้าต้องทำเช่นนี้กับสเกด
‎ถ้าเจ้าทำไม่ได้ก็ให้นางเป็นผู้หญิงของเจ้า
‎เขาสาปเจ้าตั้งแต่เมื่อไหร่
‎นานมาแล้ว ตอนที่เรายังเด็ก
‎เขาสาปข้าในวันที่ข้าเอากิ่งไม้ยัดก้นของเขา
‎ตั้งแต่นั้นข้าก็มีลูกไม่ได้
‎เจ้าล้างคำสาปของเจ้าแล้ว
‎ใช่ ไม่ลองก็ไม่รู้
‎ทำไมไม่ทำก่อนหน้านี้
‎เพราะหน้าที่นักรบของข้าต้องมาก่อน
‎เพราะข้ามันโง่
‎เจ้าไม่ได้โง่ แต่เจ้าเป็นนักรบที่กล้าหาญที่สุด
‎ข้ารู้วีธีทำลายคำสาปก่อนเจ้าจะมาถึงดันโฮล์ม
‎ข้าเลือกที่จะไม่บอกเจ้า ‎เพราะข้ารู้ว่าเจ้าจะไม่ยอมอยู่ต่อ
‎ข้าเลยอยากเห็นเจ้าทรมาน
‎ข้ารักเจ้านะ อูเทร็ด แต่นั่นเป็นอดีตไปแล้ว
‎ข้าไม่เชื่อเจ้าหรอก
‎เราเป็นหนึ่งเดียวกัน
‎ตั้งแต่ที่ข้าจับมือของเจ้า ‎บนบันไดท้องพระโรงเอเฟอร์วิช
‎เราผูกพันกันเป็นหนึ่ง
‎เจ้าอาจไม่ชอบข้า เกลียดข้า ‎หรือชังข้าเป็นบางครั้ง
‎แต่รักไม่มีวันตาย
‎มันยังคงอยู่
‎ข้าจะหาสเกดให้พบ ‎แล้วข้าจะทำลายคำสาปนั่นซะ
‎จากนั้นข้าจะไปหาทูรา
‎ข้าจะไปสืบว่าใครฆ่าแร็กนาร์
‎แล้วเราจะส่งเขาไปวัลฮัลลาใช่มั้ย
‎ข้าอาจได้เจอเจ้าในสนามรบ
‎ข้าจะไม่ลังเลที่จะฆ่าเจ้า
‎นั่นไม่ได้แปลว่าเจ้าไม่รักข้า
‎คำบรรยายโดย: กัลยกร ฉัตรศิริมงคล